# data[].attributes.body
טוב סליחה על השעה המאוחרת, אבל כאמור יום חלש שלי עם וירוס שפעת שהתגנב עליי, לצערי לא יודעת גם באמת לנוח כמו שצריך, והחלטתי בסופו בכל זאת לכתוב קצת, וגם לנצל את המשימה לבקשה לעזרה:
1) ב30.6 נרקמת לה פגישת צוות מוביל ראשון של הדיפלה שיקרה במעיין צבי. זה צעד מרגש וחשוב בחייו של הפרוייקט, מכיוון שכל החודש האחרון הוקדש לפגישות עם בעלי העניין השונים וגיוסם לפרוייקט, וגם דיונים לא פשוטים מול מעיין צבי שעדיין לא הגיעו לסיום וכנראה ילוו את חייו של הפרוייקט. המפגש יתקיים במעיין צבי לבקשתם, ויכלול צוות מוביל יחסית מצומצם שכולל את: מעין צבי, רשות ניקוז כרמל, תאגיד המים, פארק הדיג,מועצה אזורית חוף הכרמל, דר' שירי צמח שמיר מהבינתחומי.
הבקשה היא העזרה בתוכן הפגישה- בעצם אחרי הצגת הדברים ע"י דוברים שונים נרצה לעשות פעילות כלשהי שהמהות שלה זה חיבור ושבירת קרח בין האנשים. התוכן המקצועי צריך להיות יחסית קליל ולא תחושה של פגישת עבודה. אשמח לעזרה בחשיבה על פעילות כזאת, אפשר השולחנות עגולים. בטוחה שיש לכם פנינים להציע.

2) אני עושה עכשיו סקירה לפרוייקט ציפורי על הקמת מרכזים חינוכיים בסביבת נחל שאציג לקראת סוף החודש לרנק קישון. רועי ויעל ס. כבר תרמו לי לא מעט מידע, אבל אשמח גם אם יש לשאר הצוות דוגמאות וקשרים למרכזים כאלה בארץ ובעולם זה יהיה מעולה

מעבר לכך השבוע היה מלא פגישות ותיאומים. החודש נתחיל במהלך התיעוד של פרוייקט הדיפלה, ובפרט של מערך הניטור שמתרחש עכשיו.
ביום שלישי הקרוב ובעזרתה המדהימה, של יעל א. נצא לצלם סקר צבים רכים מ0600- 1200 בדיפלה, ומי שרוצה להצטרף מוזמן.
לקראת סוף החודש צפויים עוד 2 ימי צילום: סקר חסרי חוליות וטיבוע ציפורים.

השבוע גם נפגשתי עם ראשי קבוצה של אחת חבילות העבודה בדיפלה, שנתנו לי סקירה על העבודה הצפויה, הקשורה בהתוויה של מפת דרכים לשימוש במגוון רחב של כלים לשיקום כדי לייצר אדפטציה לשינוי אקלים והנחיות לupscaling של הפרוייקטים

אני עובדת כרגע גם על המאמר הראשון של הבלוג בנושא אקולוגיה בעזרת חומרים של ירון הרשקוביץ

מתבשל גם מושב ציפורי בכנס אקולוגיה והסביבה בהובלת יעל, שנראה לי יהיה סופר מעניין (גם שי ידבר שם!)

שבועות שמח לכולם!

נ.ב. אני הולכת לרקוד מחר בריקוד נשים בטקס שבועות מול כל המושב😅 פדיחות משובחות מובטחות

# data[].attributes.body
השבוע שלי יעלס
השבוע יצא לי לעשות סיור עומק מבחינתי בנחל נהלל עם מרים מנהלת הפרויקט ורונן מנווה יער, משבוע לשבוע הדברים מתחדדים ואני מרגישה שאני מורידה גלגלי עזר ומתחילה לרכב בקלות יותר על המשימות שלי, מחכה כבר לתחושה של שליטה מלאה..(:
הרבה דברים קורים עכשיו בנחל, והלכתי השבוע לסמן לעצמי נקודות על הנחל שאחזור אחת לכמה זמן לצלם בהם שינויים, מקווה שבסוף יתגבש חומר ויזואלי יפה.
חוץ מזה פרסמת פוסט ראשון בשבילי בבלוג ויש לי עוד שניים בהכנה כדי שיהיה יותר קל לשחרר בהמשך..
במקביל צפוי לעלות לאוויר אוטוטו מקרה בוחן קמר ומעניין מניו יורק סטייט, חשיפה לאור מקטעים של נחל שהיה קבור במשך עשורים מתחת לעיר.
התחלנו גישוש לגבי שני מקרי בוחן חדשים, האחד שיקום של נחל עקרון במזכרת בתיה שם נראה שהיתה עבודה יפה עם הקהילה, ושיקום של מקטע נחל בתעלה המזרחית של הירדן שבה שיקמו נפתולים במקטע של הנחל כמוקד תיירותי (עם השלכות אקולוגיות חיוביות..)
נראה לי שזהו הדברים הגדולים.

בתמונה- 4 פירחונים של תנשמת שנמצאו היום בתיבת קינון בנהלל(:

בקשה שלי- אם יש למישהו מסמך עזר כלשהו שמנחה איך לנהל את שלב הייזום ההתחלתי של פרויקט שיקום (לצורך הפרק הזה בתיק המתודולוגי של נחל נהלל)

חג שמח!

# data[].attributes.headline
וואלה סופשבוע שכולל את יום ראשון?! ממש אירופה כאן - יעל אילמר גירון

# data[].attributes.subject
וואלה סופשבוע שכולל את יום ראשון?! ממש אירופה כאן - יעל אילמר גירון

# data[].attributes.body
אני כותבת את הסיכום הזה מהמשרד, סוגרת משימות ויוצאת לסופשבוע ארוך אצל ההורים של שי :)!!!
החיים זה כשמחליטים לברוח מהמשפחה לסופשבוע בטבע ומזמינים דירה באירביאנדבי שמרגישה כמו בית... (כי זה באמת בית פשוט של ההורים של חבר טוב שלך...).

בקשה: אני ממש רוצה להעשיר את הפייסבוק שלנו בתוכן מעניין. פוסטים קצרים ומעניינים. פינה שבועית של משהו על נחלים שאף אחד לא סיפר לנו... כזה מין. נדרשות שותפות ושותפים לחשיבה וביצוע. אני לא מגיעה לזה לבד.

היה עוד שבוע אגמאי שכלל:
1. תיאומים, ארגונים, פגישות פגישות פגישות.
2. סדנה מצוינת עם אחד איש ערום בקהל ואחד מרצה שהחליט להיות די ג'י.
3. ישיבת צוות תומכת ומציאת פתרון מהיר להרצאה שלא עבדה במהלך הוובינר. ברק המלך כבר הקליט הבוקר את המרצה המבולבל ובשני על הבוקר כל המשתתפים/ות יקבלו חומרי רקע, מצגות, הקלטה של הסדנה בה הם היו + בונוס הקלטה מעולה של ההרצאה שלא התאפשרה - זאת זכות לתת שירות! זוכרים?
4. סיכום מצוין שיעלט עשתה לוועדת ההיגוי של הכנס מישהו לרוץ איתו.
5. אגב, רנ"ק כנרת פנו אלי (בעקבות הכנס שהם עפו עליו) וביקשו שאכתוב מאמר על נחלים וקהילה מקרים מהעולם וכו'... כבר כתבתי להם בעבר. זאת משימה שאני מחבבת! מחלקה מקצועית זאת תהיה כתבת צבע שהעין המקצועית שלכם תידרש לה :)
6. טוב אני הולכת... היה כיף איתכם בסדנה היום ותודה מיוחד למאיה הגאונה שהיא עילוי אגמאי שזה למות!

# data[].attributes.headline
סיכום שבוע- ברק

# data[].attributes.subject
סיכום שבוע- ברק

# data[].attributes.body
היי צוות!
הבקשה שלי לזמן הקרוב היא להצטרף לסיור שמתקיים.. לראות וללמוד דברים חדשים בעיניים! :)

גם השבוע טס בזריזות.. בתחילת השבוע היו אצלי לא מעט עניינים טכניים פחות מרגשים אבל הכרחיים- תיאומים, לוזים לאירועים וכאלו.. אתמול היה מפגש בנושא ניהול נגר שבכמה ימים קיבל תפנית קצת מפתיעה.. ממפגש אינטימי יחסית עם יועצים וחברי עיריית ירושלים למפגש זום עם 70 וכמה משתתפים יציבים.. חלקם מהשורה הראשונה בתחום והרבה עניין בהקלטה של המפגש. במפגש היו הרצאות מעניינות ועדיין מצליחים להציג פרויקטים חדשים בנושא ניהול נגר שעוד לא שמענו עליהם.. היו במפגש גם כמה תקלות (חוץ ממשתתפים ערומים) שהזכירו לי שאסור לרדת בסטנדרט גם אם דברים נראים לנו מובנים מאליהם..
ואגמאדמיה... איזה כיף!! תודה למאיה ויעל! זה מצויין! כיף להיות במקום לומד..:)
מאד שמח לצאת לחג השבועות השווה! כולל מסורת של מסיבה משפחתית גדולה!
חג שמח! ברק

# data[].attributes.headline
סיכום שבוע מלא - שי

# data[].attributes.subject
סיכום שבוע מלא - שי

# data[].attributes.body
אז היה שבוע rock n Roll

השבוע פרויקטי ההדגמה של ירדן דרומי וקרית שמונה הגישו את תכניות העבודה לוועדה המלווה. בשבוע הבא יש לנו מפגש של הוועדה ואז רישמית ״שלב בייזום״ של הפרויקטים הללו יגיע לסיומו ונעבור לשלב הבא… שלב ההתנעה שיהיה לא פחות מרגש וגם יתחיל להביא יותר תוצרי למידה וידע לשולחנות הצוותים הנוספים.

בפרויקט של שורק-לכיש קיבלנו בשורות טובות שהרשות שכרה את שירותיו של ניסים קשת להיות מנהל פרויקט ההדגמה ובשבוע הקרוב כבר נתחיל להתניע את תהליך התכנון העקרוני ודיוק פרויקט ההדגמה בכדי להגישו עד החגים.

השבוע היה מלא בפגישות קטנות עם צוותי העבודה של הפרויקטים, התייעצויות ומעבר על חומרים ומתן הערות.

מעבר לזה היו שני מפגשים מעניינים יחד על רשות ניקוז ירדן דרומי.
1. סיור שטח עם רשות המים (״בסוף כל דרך שקשורה לשחרור מים, תפגשו את אחת הוועדות של רשות המים, לכם הארגון לא ירדוף אחרכם, חשוב שתלמדו איך לרדוף אחרינו״ - פרס למי שמזהה מי מאחורי המילים)

לסיור הגיע איתן וייסבאום (?) שרשמית אחראי על תחום שחרור המים לטבע ברשות המים. סוכם שיחברו לפרויקט את עשה-אל (עמית ממשק) בצורה מובנית שיעזור בתאום לאורך הדרך.

2. פגישת מליאה של מ.א. עמק יזרעאל בה מלכו רוב בעלי התפקידים במועצה כולל ראש המועצה, מנכל המועצה וסגנית ראש המועצה ולצידם היום מנהל המחוז של קקל ושל רטג. יחד עפ תושבים רבים מהאזור.  מהות הפגישה הייתה הקמת מנהלת לניהול מרחבי נחל באזור נחל תבור (חלק משותפות אגן נחל תבור) שההתנסות הראשונה שלה תהייה פרויקט ההדגמה - קיבלנו אור ירוק - שיהיה בהצלחה.

חוצמזה סגרנו סיור מקדים למשלחת ההולנדים שמגיע אלינו לטובה. יחד עם רשות ניקוז שרון (דרור היה ממש חמוד) ומתחילים לפנות מקום להתרגשות מהביקור.

שבועות מלאים בכל טוב, גם בציפורי היה עמוס ומעניין אבל זה לסיפור אחר 😉

חג שמח
❤️

# data[].attributes.headline
מאי הסתיים  בקול תרועה, בסימן הכרות מעמיקה - הילה

# data[].attributes.subject
מאי הסתיים  בקול תרועה, בסימן הכרות מעמיקה - הילה

# data[].attributes.body
הי הי,
חג השבועות זה החג הכי טעים שיש.... ואני מממש ממש אוהבת אותו.
אם יש מתכון שווה לארוחת החג אשמח לקבל...
השבוע הזה התחיל בשיח עם גלית כהן מנכ"לית המשרד להגנת הסביבה ועם שני המועמדים האחרונים לצוות של התכנית האסטרטגית. היה חשוב לנו שגלית תכיר את שני הצוותים שהגיעו לשלב האחרון כדי לשדר לכולם את החשיבות שאנו רואים בתהליך ולקבל עוד חוו"ד. בתום התהליך הוחלט על הצוות של MNS עם גפן יועצים ועם דני עמיר תכנון סביבתי. עכשו מתחילה העבודה האמיתית. חייבת לציין שמאיה שלנו הובילה את התהליך במקצוענות יוצאת דופן ועל כך יש הערכה רבה מכולם.
התחלנו את השבוע בפגישה חשובה עם משרד החקלאות על הידוק הקשר והכרות טובה וחלוקת תפקידים - מי עובד איתנו על איזה פרוייקט.
המשכנו בהעמקת הקשר ופגשנו גם את אנשי רשות נחל קישון וגם את המנכ"ל החדש של רשות ניקוז ירקון. ובכלל הבנו כי הקשר עם הרשויות בשוטף, בפגישות קבועות הוא קריטי כדי להבין מה נמצא אצלם על הצלחת ולשלב את הדברים שנעשים אצלם, בפעילות שלנו וגם להבין איפה הערך המוסף שלנו לרשויות הללו.
החדשות הטובות שקורים הרבה דברים ויש הרבה עשייה ואנחנו צריכים לתפוס את הדברים, לחבר בין גורמים מתאימים ולשקף לכולם את הדברים הללו.

בפורום נחלים של ארגוני הסביבה הגענו לסיור קצר בנחל אלכסנדר, נפלו הרבה מאוד אסימונים על נושא הזיהום של הנחל ועל מה ניתן לעשות ובאחריות מי והחלטנו לרתום את חזי ליפשיץ, ראש רשות המים החדש לטובת הנחל והטיפול בו.

היום חנכנו את אגמא-דמיה - יוזמה חשובה לנו כצוות וכארגון. חרתנו על דגלנו את ה-DNA האגמאי שכולל מקצוענות, ענווה, פרואקטיביות והמטרה שלנו היא לתת לכולנו כלים, לשתף, להבין ולהכיר טוב יותר ולייצר ביחד את הסטנדרטים שלנו הלכה למעשה. תודה ליעל ולמאיה על המפגש המצויין היום ועל ההשקעה יוצאת הדופן.
שבוע הבא מתקדמים עם שני פרוייקטי הדגמה - יש למה לצפות.

מאחלת לכולם חג שבועות שמח וטעים (יאמי)
נתראה ביום שני,
הילה

# data[].attributes.attachment_caption
נחל אלכסנדר פוגש את הים התיכון. כל הנחלים זורמים לים אבל לפעמים הים זורם לתוך הנחל

# data[].attributes.body
אז
יש לנו שותפים לגיבוש התוכנית האסטרטגית לשימור ושיקום נחלי ישראל!! (פירוט מייד)
והבקשה שלי לצוות זה לעזור לי לגבש להם מסמך חפיפה שיהיה LAGOM (לא ארוך מידי, לא קצר מידי, בדיוק מה שצריך). קודם כל מסמכים, מחקרים ועבודות יסוד שחשוב שהם יכירו. ואז גם סיורים שכדאי מאוד להעביר אותם - כי הם ממחישים את הסוגיות המרכזיות לטיפול (אלכסנדר בראש הרשימה כמובן). יש לכם הצעות? רשמו פה בבקשה: https://docs.google.com/document/d/1tiKRwNZs9AD8tbbAEC8Wt-II-nNH0gxx5zIMPacerL8/edit

++++++++++++++++++++++++++++++
אז!
ההגשה שנבחרה בתום דיון נוסף (כנראה חמישי בתהליך) של וועדת ההיגוי, אחרי שהפגשנו את שני הצוותים המובילים (MNS וחברת אביב)עם גלית כהן המנכ"לית של משרד הגנ"ס והסמנכ"לית הנכנסת עלינו לטובה להחליף את אלון - נטע ליפמן (עד לאחרונה מנכ"לית האגודה לאקולוגיה)...
היא MNS.

MNS היא חברת אסטרטגיה שעובדת עם מגזר ציבור וחברות ענקיות במשק. מלווים את צוות המנכ"לים אצל רוה"מ לענייני שטפונות וליוו את מש. החקלאות בתהליך מרשות ניקוז לרשות אגנית. זכו להמלצות חמות מכל הגורמים שדיברנו איתם. הם חברו לגפן יועצים (זיו ושרון שפגשנו בסדנאות שלנו) - לכל ניהול השינוי והרתימה של מחזיקי העניין, ולדני עמיר תכנון סביבתי- משרד ותיק שעובד הרבה עם הממשלה.

יום וחצי פחות או יותר הוקדשו לטובת ההודעות לכולם (התעקשנו על טלפונים אישיים לראשי כל הצוותים ואני שמחה על כך), סגירת הסיכום, התייעצויות עם היועמ"ש וקצת ריקושטים. עדיין לפנינו שלב סגירת חוזה עם חברת MNS לכן עוד לא יוצאים בפרסום רחב. רוצים להתניע בשקט ובמסודר. התכנון הוא לסגור ולהתניע עד סוף החודש, ואז חודשי הקיץ יוקדשו ללמידה ומיפוי שלהם, ובספטמבר נצא כנראה גם בהכרזות וגם במפגש/ים /סדנא/ות וכדומה.
אז.. הנה מתחילה העבודה! בהצלחה לנו.

בנוסף עסקתי השבוע בהכנת מפגש האגמדמיה עם יעל אילמר המקצוענית (נשמח לשמוע פידבקים. אמיתי), ומגלגלת את המפגשים הבאים.
וכמובן, איך לא, מדדים. אין משהו מעניין אז לא אלאה. מתקדמים.
הדבר  המרתק והלא מתוכנן היה הצטרפות לסיור של פורום נחלים (ארגונים אזרחיים העוסקים בתחום הנחלים בתמיכת יד הנדיב) באסטואר של נחל אלכסנדר, בהנחייה של תום טופז וטל (סליחה שאין שם משפחה, היא לא ציינה, וזה עניין מבחינתי, נדבר על זה בהזדמנות. נשים, הציגו עצמכן עם שם המשפחה!) מהמרכז לחקר אסטוארים. האזור מייצג בשטח קטן כמה מהסוגיות המרכזיות שעמן נרצה להתמודד בתוכנית האסטרטגית: אגנים חוצי גבולות, פוליטיקה של זיהום וזיהום בכלל, קולחים בנחל- כן או לא, לתת לנחל להיות אכזב או לא....ועוד. מרגישה שלמדתי המון בזמן קצר. אין ספק שסיורים הם דרך להאצת למידה ותהליכים.

חג שמח חברים
מאיה

# data[].attributes.body
אני מחפש עזרה במציאת מקרי בוחן בהם שיקום נחל עירוני הףך למנוע צמיחה של העיר.

השבוע עסק רבות בשיתופי פעולה קיימים עתידיים וטנטטיביים, בפגישות רבות עם גורמי חוץ.
בראשון פגשנו גם את אנשי ונשות האגף לשימור קרקע של משרד החקלאות וגם את רשות נחל הקישון. לעיתים אנו שוכחים לתת את תשומת הלב לשתי רשויות הנחל והיה טוב לרענן קשרים ולראות מה על שולחנם. אירגונים אלו מסונפים למשרד להגנת הסביבה וכך גם המיקוד בעבודתם.
אספר גם שפגשנו את דרור מרנק שרון בשני פרוייקטים שונים. גם לאירגון וסגירת המסלול לסיור המקדים של רום פור ריבר וגם לפכלי הערכה לשיקום נחלים. כיף שרשויות ניקוז מסויימות כבר לוקחות חלק בפעילות שלנו ממש כשותפות.
הסיור של פורום הנחלים באלכסנדר היה מעניין ומבאס . בעיות לא פשוטות שיהיה קשה לפתור. אולי באמת ראש רשות המים יביא בשורה.

תודה למאיה ויעל שדאגו ליציאה מעניינית וכיפית לסופש בסדנה הראשונה של אגמאדמיה.

חג שמח!

# data[].attributes.body
הי הי. עוד שבוע טס... אני מבקשת עזרה במציאת ג'יפים לסיור באיזור פולג - למשלחת רום פור ריבר.
השבוע עסקתי בסיכום וניתוח הנתונים מהכנס "מישהו לזרום איתו"
התחלנו בתכנון הניוזלטרים לחודשים הבאים עם היחידה המקצועית וזה מרגיש ממש טוב כשיש זמן לתכנן מראש - מאפשר יצירתיות ויוזמות.
רום פור ריבר מתקדם, נשלחו הזמנות מחדש לאנשים שטרם אישרו הגעה. אנחנו עם 80 מגיעים בינתיים וזה נחמד לדעת שזה לא מרתון להרשמה מקסימלית, אלא הזמנה בפינצטה ומאמצים ממוקדים.
בקנה - פרויקט חדש ומגניב טיל שמכוון לספטמבר, נעדכן בקרוב ממש.
אני מתה על חג שבועות ומתכננת לחגוג במושב, עם טבילה ראשונה לעונה בבריכה.
מחכה להיפגש ביום שני.
שבוע מצוין וחג שמח
יעל

# data[].attributes.headline
חופש איז קומינג!!!

# data[].attributes.subject
חופש איז קומינג!!!

# data[].attributes.body
היי חברים,
כרגיל, ספרו ועדכנו על כל מה שמתבשל אצלכם.

הפעם האתגר השבועי - התחילו את העדכון בבקשה לשותפות/עזרה/עצה ורק אחר כך המשיכו הלאה.

כשאתם נכנסים לקרוא עדכונים של אחרים, במידה ויש לכם יכולת לעזור, הגיבו בתגובות של הפוסט הרלוונטי. כל אחד ואחת מאיתנו אחראיים לבדוק את התגובות וליצור קשר עם מי שהציע/ה שותפות/עזרה/עצה!!

יאללה לחיי החיבורים ועוגות הגבינה (גם הטבעוניות)!